Volkan Demirel
Volkan Demirel (sündinud 27. oktoobril 1981 İstanbulis) on türgi jalgpallur, kes mängib alates 2002. aastast Türgi jalgpalliklubis Fenerbahçe väravavahina. Türgi jalgpallikoondises mängis ta aastatel 2004–2014 kokku 63 korral. Ta debüteeris 28. aprillil 2004 sõprusmängus Belgia vastu.. 2008. aasta Euroopa jalgpallimeistrivõistlustel oli ta rahvuskoondise põhiväravavaht, kuid 15. juunil 2008 peetud mängus Tšehhi vastu sai ta lisaajal vastase tõukamise eest punase kaardi ega saanud veerandfinaali mängus osaleda. Volkan Demirel on 191 cm pikk ja kaalub 92 kg.